
Obrazloženje izvršenja financijskog plana: PRIHODI I PRIMICI

Ukupni prihodi i primici Fakulteta u razdoblju od 1. siječnja do 30. lipnja 2026. godine ostvareni su u iznosu od 7.407.528,78 EUR, što predstavlja 45,25 % ostvarenja u odnosu na isto razdoblje prethodne godine.

Najveći udio u ukupnim prihodima čine opći prihodi i primici (izvor 11) u iznosu od 5.590.950,04 EUR, odnosno 89,43 % ostvarenja u odnosu na prvo polugodište 2025. godine. Navedena sredstva odnose se na sredstva državnog proračuna namijenjena financiranju redovne djelatnosti Fakulteta.

Vlastiti prihodi (izvor 31) ostvareni su u iznosu od 828.596,58 EUR, odnosno 88,63 % u odnosu na isto razdoblje prethodne godine. Ostvarenje vlastitih prihoda rezultat je redovnog obavljanja tržišne djelatnosti Fakulteta kroz pružanje usluga i ostale vlastite prihode.

Prihodi za posebne namjene (izvor 43) ostvareni su u iznosu od 266.896,94 EUR, što predstavlja 104,68 % ostvarenja u odnosu na isto razdoblje prethodne godine.

[bookmark: _GoBack]Prihodi iz pomoći (skupina izvora 5) ostvareni su u iznosu od 709.953,34 EUR, što predstavlja značajan rast u odnosu na isto razdoblje prethodne godine (385,86 %). Najveći dio odnosi se na sredstva iz Instrumenata Europske unije nove generacije, projekti NPOO (izvor 58) u iznosu od 366.819,84 EUR, zatim na Fondove Europske unije (izvor 56) u iznosu od 122.555,61 EUR te pomoći iz državnog proračuna (izvor 50) u iznosu od 111.824,99 EUR. Preostali dio odnosi se na pomoći Europske unije i sredstva Europskog poljoprivrednog jamstvenog fonda.

Donacije (izvor 61) ostvarene su u iznosu od 11.131,88 EUR, što je za 8,08 % više u odnosu na isto razdoblje prethodne godine.

U izvještajnom razdoblju nisu ostvareni prihodi od nefinancijske imovine i nadoknade štete (izvor 71).

Račun financiranja
U okviru računa financiranja ostvareni su primici od financijske imovine i zaduživanja u iznosu od 1.500,00 EUR a odnoswi se na povrat jamstva od Grada Zagreba, dok izdataka za financijsku imovinu i otplate zajmova nije bilo.



Obrazloženje izvršenja financijskog plana: RASHODI I IZDACI

Ukupni rashodi i izdaci u razdoblju od 1. siječnja do 30. lipnja 2026. godine izvršeni su u iznosu od 7.591.325,68 EUR, što predstavlja 53,57 % izvršenja u odnosu na isto razdoblje prethodne godine.

Najveći dio rashoda financiran je iz općih prihoda i primitaka (izvor 11) u iznosu od 5.420.981,44 EUR, odnosno 110,46 % izvršenja u odnosu na isto razdoblje 2025. godine. Sredstva su utrošena za financiranje redovne djelatnosti Fakulteta, prvenstveno rashoda za zaposlene, materijalnih rashoda i ostalih tekućih obveza.

Rashodi financirani iz vlastitih prihoda (izvor 31) izvršeni su u iznosu od 1.401.099,25 EUR, što predstavlja 85,65 % izvršenja u odnosu na isto razdoblje prethodne godine. Ovi rashodi financirani su iz ostvarenih vlastitih prihoda te dijelom iz prenesenih viškova iz prethodnih godina.

Iz prihoda za posebne namjene (izvor 43) izvršeni su rashodi u iznosu od 298.418,13 EUR, odnosno 93,52 % u odnosu na isto razdoblje prethodne godine.

Rashodi financirani iz pomoći (skupina izvora 5) izvršeni su u iznosu od 448.962,45 EUR, što predstavlja povećanje u odnosu na isto razdoblje prethodne godine. Najveći dio odnosi se na rashode financirane iz Instrumenata Europske unije nove generacije, projekte NPOO (izvor 58) u iznosu od 207.934,69 EUR, Fondova Europske unije (izvor 56) u iznosu od 88.997,54 EUR te pomoći iz državnog proračuna (izvor 50) u iznosu od 82.019,88 EUR. Izvršenje rashoda po projektima odvija se sukladno planiranoj dinamici provedbe pojedinih projekata.

Rashodi financirani iz donacija (izvor 61) izvršeni su u iznosu od 21.864,41 EUR, a sredstva su utrošena isključivo za namjene određene od strane donatora.

U izvještajnom razdoblju nije bilo rashoda financiranih iz prihoda od nefinancijske imovine i nadoknade štete (izvor 71). 




STANJE NOVČANIH SREDSTAVA

	Stanje novčanih sredstava
	EUR

	Stanje računa 1.1.2026.
	6.035.020,06 

	Stanje računa 30.06.2026.
	3.637.449,20




Unatoč iskazanom manjku u prvom polugodištu, zahvaljujući prenesenom višku sredstava iz prethodne godine Fakultet zadržava stabilnu likvidnost i raspolaže dostatnim sredstvima za podmirenje preuzetih obveza i provedbu planiranih aktivnosti u nastavku 2026. godine.



S poštovanjem,

Zagreb, 20. srpnja 2026.                                                        Dekan:

                                                                                               ____________________________                                       
                                                                                                  Prof.dr.sc. Josip Margaletić

